**H O T Ă R Â R E**

**pentru modificarea Hotărârii Consiliului Județean nr. 68/2021 privind validarea nominală a membrilorAutorităţii Teritoriale de Ordine Publică Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 168 din 15.10.2021 pentru modificarea Hotărârii Consiliului Județean nr. 68/2021 privind validarea nominală a membrilor Autorităţii Teritoriale de Ordine Publică Cluj, propus de de Preşedintele Consiliului Judeţean Cluj, domnul Tişe Alin, care este însoţit de Referatul de aprobare cu nr. 36746 din 12.10.2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 36746/12.10.2021 şi Avizul cu nr. 36746 din 21.10.2021 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de adresa Inspectoratului de Poliție Județean Cluj cu numărul 525.194/08.10.2021, înregistrată la Consiliul Judeţean Cluj cu numărul 36494/11.10.2021;

Luând în considerare prevederile:

* art. 2, ale art. 3 alin. (2), ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 - 139 și ale art. 142 - 153 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 170/2020;

În conformitate cu prevederile:

* art. 173 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 17 din Legea privind organizarea şi funcţionarea Poliţiei Române nr. 218/2002, republicată, cu modificările şi completările ulterioare;
* art. 5 și ale art. 7 - 9 din Hotărârea Guvernului nr. 787/2002 privind aprobarea Regulamentului de organizare şi funcţionare a Autorităţii Teritoriale de Ordine Publică Cluj;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. I.** Se constată pierderea calităţii de membru în Autoritatea Teritorială de Ordine Publică Cluj a domnului Sorin Iovu Rus, întrucât acesta nu mai îndeplineşte funcţia care a determinat desemnarea sa în această calitate.

**Art. II.** Se validează, în calitate de membru în Autoritatea Teritorială de Ordine Publică Cluj, domnul Gelu-Ionuț Moldovan – președinte al Consiliului Teritorial al Corpului Național al Polițiștilor din cadrul Inspectoratului Județean de Poliție Cluj, în locul devenit vacant conform prevederilor art. I.

**Art. III.** Hotărârea Consiliului Judeţean Cluj nr. 68/2021 privind validarea nominală a membrilor Autorităţii Teritoriale de Ordine Publică Cluj, cu modificările aduse prin Hotărârea Consiliului Județean Cluj cu nr. 120/2021, se modifică corespunzător prevederilor art. I și II, după cum urmează:

1. Articolul 1se modifică şi va avea următorul conţinut:

**"Art. 1.** Se validează în calitate de membri ai Autorităţii Teritoriale de Ordine Publică Cluj, pe durata actualului mandat al Consiliului Judeţean Cluj, următoarele persoane:

1. doamna Forna Maria – consilier judetean;
2. doamna Marchis Angela Felicia – consilier judetean;
3. domnul Molhem Mohammad Bashar – consilier judetean;
4. domnul Lőrinczi Zoltan-László – consilier judetean;
5. domnul Cordoș Alexandru – consilier judetean;
6. doamna Muscă Elena – consilier judetean;
7. domnul Marcu Valtăr - reprezentant al comunității;
8. domnul Morar Ioan - reprezentant al comunității;
9. doamnul Aurel Roșianu - reprezentant al comunității;
10. doamna Munteanu Irina - subprefect al Județului Cluj**;**
11. domnul subcomisar de poliție Moldovan Gelul-Ionuț – reprezentat al Corpului Naţional al Poliţiştilor Cluj;
12. domnul comisar şef Rus Mircea Ion – Inspector şef al Inspectoratului de Poliţie Judeţean Cluj;
13. domnul general de brigadă Moldovan Ion – Inspector şef al Inspectoratului pentru Situaţii de Urgenţă ”Avram Iancu” Cluj;
14. domnul colonel Maxim Cristian – Inspector şef al Inspectoratului de Jandarmi Judeţean ” Alexandru Vaida Voevod ” Cluj;
15. domnul Bonţidean Marcel Nicu – Director general al Direcţiei Generale Poliţia Locală Cluj-Napoca.”

**Art. IV.** Prezenta hotărâre se comunică Direcției Administrație și Relații Publice-Serviciul Administrație Publică, ATOP; Autorităţii Teritoriale de Ordine Publică Cluj; persoanelor nominalizate la articolul I și II, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 161 din 28 octombrie 2021**

*Prezenta hotărâre a fost adoptată cu 33 de voturi “pentru” și 1 vot ”împotrivă”, fiind astfel respectate prevederile legale privind majoritatea de voturi necesară.*